‘એ આશા તો હોય જ ને ભ’ઈ, એક વાર પ્રધાનપદું ભોગવ્યું એમાં બબ્બે લગ્નની લોટરી લાગી… પણ હવે એ બંનેને ટકાવવા માટે ભલે ક્યાંક પ્રધાનપદું ન મળે તો વાંધો નહીં પણ ક્યાંક રાજ્યપાલ કે ઉપરાજ્યપાલ જેવું પદ મળે તોય એ બંને ખુશ રહે અને મને ખુશ રાખે… બસ, આ સ્વાતંત્ર્યપર્વની ઉજવણીના ભાગરૂપે મારે મારી જાતનું પુરજોશમાં પ્રમોશન કરવાનું નક્કી કર્યું’તું કે, સાહેબની નજરમાં સતત ને સતત આવતા રહીએ તો અમારા જેવા સિનિયર નેતાઓને એ ભૂલી ગયા હોય કદાચ, તો યાદ તો આવે કે… અરે, આ ભાઈ તો હજી હયાત છે!